કામા લેન, ઘાટકોપર-વેસ્ટ : ઘાટકોપર-વેસ્ટમાં કામા લેન પાસેની ફુટપાથ તો રાહદારીઓ માટે નહીં પણ ગાડીઓ ગેરકાયદે પાર્ક કરવા માટે હોય એવું દેખાઈ આવે છે. એક તરફ રાહદારીઓને રસ્તા પર ચાલતી વખતે અનેક સમસ્યાઓથી બચવું પડે છે અને ફુટપાથ પર ગાડીઓ પાર્ક થતી હોય છે જેને લીધે રાહદારીઓને ફુટપાથનો ઉપયોગ કરવાની જગ્યાએ રસ્તા પરથી ચાલવાની ફરજ પડે છે. સ્થાનિક લોકો એવું કહી રહ્યા છે કે ટ્રાફિક-પોલીસની નો ઍક્શનને કારણે ગેરકાયદે પાર્કિંગ કરનારા લોકોને એનો લાભ મળે છે.